Huisgenoot tereggewys oor Griekwastad-tiener | Maroela Media
Dag 7 in die hof. Die minderjarige verdagte praat met ‘n familievriend. Foto: Lani Fouché / Central Media Group
Die persombudsman het Donderdag die Huisgenoot ernstig tereggewys nadat die tydskrif die tiener, wat van die moorde op drie lede van die Steenkamp-gesin van Griekwastad verdink word, se volle gesig op sy voorblad gebruik en sy naam gepubliseer het.
“Huisgenoot het die minderjarige identifiseer, sonder dat dit in publieke belang of in die beste belang van die kind is, en dit verbreek die perskode,” het ombudsman Johan Retief in sy beslissing gesê. “Ek kan eenvoudig nie die gevolgtrekking aanvaar dat die publikasie van die foto in publieke belang was nie. En dit is verseker ook nie in die 17-jarige se beste belang gedoen nie. Die pers sal en mag nie kinders identifiseer wat aan misdaad verbind word nie.”
ŉ Foto van die tiener is op die voorblad van die uitgawe van 14 November gepubliseer, en sy naam is gebruik. ŉ Klag is vervolgens by die persombudsman ingedien wat aanvoer die seun is geïdentifiseer en dat dit onnodige skade berokken het.
Retief het beslis dat die tydskrif so gou as moontlik ŉ frase bó hul voorblad se hoofopskrif moet publiseer: “Griekwastad: Huisgenoot ernstig deur Persombudsman tereggewys.”
Die klaer het ook versoek dat bewerings ondersoek moet word dat die tydskrif vir hierdie en ander stories betaal het.Retief het dié klag van die hand gewys.
Die opspraakwekkende verhoor van die tiener is op 27 November onverwags in die Noord-Kaapse hooggeregshof tot vandeesmaand uitgestel. Dit hou moontlik verband met die publikasie van die tiener se foto.
Staatsaanklaer Hannes Cloete het heel aan die begin van die verhoor versoek dat die media nie toegelaat moet word by die verrigtinge nie, maar die hof het beslis dat die media wel teenwoordig mag wees, mits die minderjarige nie geïdentifiseer word nie.
Video: “Noordwes-droogte is ‘n ramp”
Ag tjol man die wereld moet weet hoe lyk die mens wat die guts. Gehad het om betrokke te raak in so iets. Ja dis nog nie bewys dat hy skuldig is nie maar ja waar n rokie is is daar n vuurtjie. Hiekom pleit hy nie dan onskuldig nie nou het hy net n houding!
Almal wat ‘n greintjie grysstof het weet seker teen dié tyd wie die beskuldigde is. Dis belaglik dat sy naam verswyg moet word omdat hy minderjarig is. Na my mening behoort die wet gewysig te word.
Skindergenoot het nog nooit enige respek of gevoel vir enige iemand gehad nie. Hulle stel net in sensasie en geld belang.
Net oningeligtes sal nie weet wie die knaap is nie, dit is mos nou al lankal ou nuus.
BELAGLIK! Dis al hoe die sogenamade ombudsman se bevinding beskryf kan word. Die wereld weet wie en wat die sogenaamde tiener is. Die wereld weet dat hy teregstaan op die grusame moord, maar hy mag nie genoem word nie?
Dis in belang geregtigheid EN die gemeenskap dat die gemeenskap moet weet wie en wat in hul midde rondloop.